Punt (signe)

Lo punt (var. ponch) es un signe de pontuacion que s'emplega de tres faiçons diferentas :
 au nivèu de la frasa, s'emplega tà marcar la fin d'ua frasa assertica, positiva o negativa, simpla o complèxa, e ua pausa importanta de la votz. Amuisha atau que ne i a pas nada relacion sintaxica entre çò qu'es abans e çò qu'es après. Après un punt, la frasa que segueish comença tostemps per ua letra majuscula. Per exemple : « En dehens, las paraulas que's honhan. Que's tuman. Ne vòlen pas sortir ! »
 au nivèu deu mot, lo punt s'emplega quand un mot es redusit a la consonanta iniciau o abracat (anóncias de la premsa...). Totun, ne s'i hica pas nat punt si lo mot abracat consèrva la darrèra letra. Per exemple : M. per Mossur, car. per carrèra, Sr per Sénher, Na per Dauna, Dla per Damisèla...
 au nivèu d'un sigle, s'emplega tà destriar las letras capitaus (I.E.O per Institut d'Estudis Occitans). Totun, aqueth emplec n'es pas sistematic e los sigles hèra corrents ne l'utilizan pas (l'SNCF, l'ONU...).

 Ligams intèrnes 

 Pontuacion.

Categoria:Pontuacion